Diari Oficial de la Generalitat Valenciana


Sumari del DOGV 1095, del 28-06-1989 (1989/814335)

ACORD de 12 de juny de 1989, del Consell de la Generalitat Valenciana, pel qual s'aprova definitivament el Projecte de Modificació del Pla Parcial dels polígons Ia i II de Torrent.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   1095

Data del DOGV
:   28-06-1989

Secció del DOGV
:   ALTRES DISPOSICIONS

Número del document
:   1989/814335


Data del document
:   12-06-1989

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord de 12 de juny de 1989, del Consell de la Generalitat Valenciana, pel qual s'aprova definitivament el Projecte de Modificació del Pla Parcial dels Polígons Ia i II de Torrent.  
El Consell de la Generalitat Valenciana, en la reunió del dia 12 de juny de 1989, adoptà l'Acord següent:  
«Vist el Projecte de Modificació del Pla Parcial dels polígons la i N de Torrent, promogut pel Sr. Luís Arenas Ramírez.  
Vist que amb data de 30 de desembre de 1987 fou presentat el projecte a l'Ajuntament per tal d'iniciar el procés de tramitació per a l'aprovació.  
Vist que l'Ajuntament en Ple en sessió extraordinària celebrada el dia 26 d'abril de 1988, i una vegada examinats els informes emesos per l?Oficina Tècnica d'Urbanisme, Oficina Tècnica d'Enginyeria i Serveis i Intervenció Municipal, així com el dictamen de la Comissió Informativa d'Urbanisme i Obres i d'acord amb els article 161, 138 i concordants del Reglament de Planejament, 5 del Reial Decret-Llei 16/1981, de 16 d'octubre, i 22.2.6 i 47.3 de la Llei 7/1985, de 2 d'abril, reguladora de Bases del Règim Local, acordà aprovar inicialment, per majoria legal absoluta, el Projecte de Modificació del Pla Parcial dels polígons la i N amb una sèrie de condicionants i sotmetre el projecte a un període d'exposició pública pel termini d'un mes mitjançant la publicació en el Butlletí Oficial de la Província i en un dels diaris de major circulació de la província.  
Els condicionaments imposats en base als informes que hi figuren consistien en,  
«a) Ordenances.  
Modificacions referents als articles 6é, 8é i 31é i introducció d'un article en què s'especifica que totes les conduccions elèctriques o telefòniques hauran de ser subterrànies.  
b) Relació de propietaris. S'hi hauran d'incorporar les adreces dels actuals titulars registrals.  
c) Conservació de la urbanització. El termini en què s'haurà de conservar la urbanització pels propietaris, serà d'un any a comptar des de la recepció definitiva per l'Ajuntament.  
d) Ha d'entendre's que el plànol anomenat «Previsió d'ampliació centre comercial i hotel», no forma part de les determinacions del projecte que s'aprove.  
e) L'amplària del carrer la Coruña haurà d'augmentar-se a 16 m ».  
Vist que l'acord fou sotmés a un període d'informació publica pel termini d'un mes, havent-se publicat en el Butlletí Oficial de la Província de data 16 de maig de 1988, en el diari «Las Provincias» de data 6 de maig de 1988, i exposat al tauler d'anuncis de l'Ajuntament, i se'n van presentar dues al·legacions.  
Vist que l'acord fou notificat individualment als propietaris de terrenys afectats i d'altres interessats en l?expedient.  
Vist que l'Ajuntament en Ple en sessió extraordinària celebrada en data de 19 de juliol de 1988, a la vista del dictamen de la Comissió Informativa d'Urbanisme i Obres i dels informes tècnics corresponents en què s'indicava que hi havien estat esmenades les deficiències o condicionaments que s'indicaren en l'acord d'aprovació inicial, aquest acordà aprovar provisionalment per majoria absoluta legal el projecte, i desestimar les propostes contingudes en les dues al·legacions presentades.  
Vist que amb data de 22 de juliol de 1988 fou tramés l'expedient corresponent a la Conselleria d'Obres Públiques, Urbanisme i Transports per a procedir a la tramitació. També es presenta, amb dates de 17 d'agost i de 2 de setembre de 1988, documentació complementària, requerida pel Servei de Planejament de la Direcció General d'Urbanisme.  
Vist que amb data de 13 de setembre de 1988, en compliment del que estableix l'article 7é del Decret 65/1988, de 9 de maig, del Consell de la Generalitat Valenciana, fou requerit informe del Consell Metropolità de l'Horta, i aquest fou emés de forma favorable en data de 28 de setembre de 1988, mitjançant una resolució de la regència de l'organisme esmentat.  
En aquest informe s'indicava que «atenent a les possibles repercussions que poguessen derivar-se del projecte, s'adverteix que aquest suposa la creació d'un centre comercial de 12.236 m2 de superfície construïda, per la qual cosa d'acord amb la Norma de Coordinació Metropolitana núm. 115, cal considerar-lo com un gran centre d'atracció de desplaçaments i, per tant, capaç de generar repercussions en el sistema viari metropolità. No obstant això, la implantació d'un centre comercial de característiques semblants al segon municipi de l'Area Metropolitana pel que fa a la dimensió poblacional, integrat en el nucli urbà i en situació confrontant amb el seu eix urbà principal, no implica efectes sobre el viari metropolità que establesquen les pròpies Normes de Coordinació.»  
Vist que el Conseller d'Obres Públiques, Urbanisme i Transports informà favorablement el Projecte mitjançant Resolució de data 31 d'octubre de 1988.  
Vist que en data de 20 d'abril de 1989 la Comissió Permanent del Consell d'Estat emeté dictamen favorable sobre el projecte, en el sentit que pot elevar-se a l'aprovació definitiva pel Consell de la Generalitat Valenciana el Projecte de Modificació del Pla Parcial dels polígons la i N de Torrent.  
Atés que la modificació que es proposa té com a finalitat proporcionar un equipament social, comercial i cultural a la població de Torrent, i crear un nucli de serveis autosuficient, per a la qual cosa es requereix una nova ordenació més racional i d'acord amb el programa que es pretén desenvolupar.  
Atés que el Projecte de Modificació del Pla Parcial que es planteja suposa una disminució de l?edificabilitat a l?àrea citada, i en resulta un coeficient mitjà de 1'28 m3/m2, inferior al 1'5 m3/m2, corresponent al previst pel planejament vigent, conseqüència d'una edificació puntual del Pla General de València i la seua comarca en els polígons esmentats que passaren d'una zona d'Extensió Exterior a Trànsits» a «Ciutat Jardí».  
Atès que el Projecte de Modificació del Pla Parcial compleix el que estableix l'article 43 i següents del Reglament de Planejament pel que fa a contingut, determinacions i documentació presentada.  
Atès que la nova ordenació proposada suposa una alteració en la configuració de les zones verdes a l?àmbit espacial referit, i es crea una albereda i una plaça a l?àrea comercial estretament relacionada amb la primera, per la qual cosa caldrà la tramitació d'acord amb l?establert en l'article 50 de la Llei del Sòl.  
Atès que la modificació que es proposa concorda perfectament amb les propostes d'ordenació sobre la zona contingudes en l'Avanç del Pla General d'Ordenació Urbana de Torrent aprovat en maig de 1987 actualment en procés de formulació.  
Atès que el Projecte de Modificació del Pla Parcial s'ajusta a l?establert en les Normes de Coordinació Metropolitana, l'aprovació definitiva de les quals fou publicada en data de 25 de juliol de 1988, al Diari Oficial de la Generalitat Valenciana.  
Vistos el preceptes legals, la Llei del Sòl, la Llei de Procediment Administratiu i els textos de pertinent aplicació, a proposta del Conseller d'Obres Públiques, Urbanisme i Transports, el Govern Valencià acorda:  
Aprovar definitivament el Projecte de Modificació del Pla Parcial corresponent als polígons la i N de Torrent.» Contra l'Acord transcrit, que esgota la via administrativa, es pot interposar recurs de reposició, amb caràcter previ al contenciós administratiu, davant el Consell de la Generalitat Valenciana en el termini d'un mes.  
Valencia, 12 de juny de 1989.   
El Conseller Secretari del Govern Valencià:   
Joaquim Azagra i Ros.